गगनेजा और शर्मा के कातिल पकड़े गए, मौड़ ब्लास्ट के आरोपी, अब डेराप्रेमियों के कातिल भी पुलिस के लिए चुनौती
पंजाबमें इस साल 40 दिन में लगातार हुई तीन आतंकी वारदातों ने पुलिस और खुफिया एजेंसियों को हिलाकर रख दिया है। 16 जनवरी को लुधियाना में श्री हिंदू तख्त के नेता अमित शर्मा की गोली मारकर हत्या, उसके बाद 31 जनवरी को मौड़ मंडी में कांग्रेस की रैली में बम ब्लास्ट और उसके 24 दिन बाद ही खन्ना में डेरा प्रेमी पिता-पुत्र की गोली मार दी गई। इन वारदातों से करीब 4 महीने पहले ही अगस्त 2015 में आरएसएस नेता जगदीश गगनेजा की भी इसी तरह गोली मारकर हत्या की गई, लेकिन इन चारों की मामलों में पुलिस अभी तक एक भी आरोपी तक नहीं पहुंच पाई। सभी मामलों में एसआईटी बन चुकी है। गगनेजा मामले की जांच तो सीबीआई तक को सौंपी जा चुकी है। पुलिस का दावा है कि हर पहलू से जांच कर आरोपियों को पकड़ने की कोशिशें की जा रही हैं, लेकिन एक भी मामले में किसी भी आरोपी के पकड़े जाने से साबित होता है कि तफ्तीश के तरीके इतने पुराने हो चुके हैं कि वे अपराधियों के के हाईटेक तरीकों का मुकाबला करने में नाकाम हैं। चारों वारदातों में पुलिस अभी तक सिर्फ यह पता लगा सकी है कि ये आतंकी हमले थे, जिनके पीछे कट्टरपंथियों की साजिश है। इससे ज्यादा कुछ पता नहीं लगा सकी। अभी तक गगनेजा के हत्यारे पकड़े गए, अमित शर्मा के, मौड़ मंडी ब्लास्ट के आरोपी सामने आए। अब डेराप्रेमी पिता-पुत्र के कातिल भी पुलिस के लिए चुनौती बन चुके हैं। इसके बावजूद चारों मामलों की जांच के लिए बनी एसआईटी के प्रमुखों का वही रटा-रटाया जवाब है कि जांच चल रही है।
पंजाब में करीब दो दशक पहले फैले आतंकवाद को खत्म करने के लिए पुलिस ने जो तरीके अपनाए, वो सभी अब पुराने हो चुके हैं। अब तो अपराधी पुुुलिस की पकड़ में ही नहीं रहे, लेकिन पुलिस अभी भी तफ्तीश के उन्हीं पुराने तरीकों पर चल रही है। जबकि अपराधी हाईटेक हो चुके हैं और पुलिस की हर तरह की कार्यप्रणाली से वाकिफ हैं। उन्हें पता है कि पुलिस उन तक पहुंचने के लिए ज्यादा से ज्यादा क्या करेगी या जांच में कहां तक जा सकती है। पुलिस की जांच के उन सभी तरीकों को अपराधी पहले ही फेल कर देते हैं।
बच नहीं पाएंगे आरोपी: डीजीपी
^अपराधीअब अपराध के नए-नए तरीके ढूंढ रहे हैं, लेकिन वो इनसे भी बच नहीं पाएंगे। पुलिस भी अपनी जांच कर रही है। सभी एजेंसियां जांच में जुटी हैं। -सुरेशअरोड़ा, डीजीपी,पंजाब
क्या कहते हैं चारों मामलों में बनी एसआईटी के प्रमुख
{गगनेजा मामले में डीजीपी सुरेश अरोड़ा का कहना है कि इस मामले की जांच सीबीआई को सौंपी जा चुकी है। हालांकि पंजाब पुलिस भी उसका पूरा सहयोग दे रही है।
{ अमित शर्मा मामले में एसआईटी के प्रमुख लुधियाना के पुलिस कमिश्नर जतिंदर सिंह औलख का कहना है कि जांच कर रहे हैं। जल्द ही आरोपियों को पकड़ लिया जाएगा।
{ मौड़ मंडी बम ब्लास्ट मामले में बनी एसआईटी की जांच की देखरेख कर रहे बठिंडा के एसएसपी स्वप्न शर्मा का कहना है कि मामले की जांच की जा रही है। सभी पहुलओं पर जांच की जा रही है।
{ डेराप्रेमियों के मामले में आईजी जालंधर जोन एलके यादव का कहना है कि हमने लुधियाना के डीआईजी के नेतृत्व में पांच सदस्यीय एसआईटी बना दी है। वह जांच कर रही है।
जांच में सामने आया है कि चारों हमलों में से एक में भी अपराधियों ने मोबाइल फोन का इस्तेमाल नहीं किया, क्योंकि अपराधी जानते थे कि पुलिस की जांच का सबसे पहला और अहम तरीका सिर्फ मोबाइल फोन है। मोबाइल फोन की लोकेशन के आधार पर ही पुलिस अपराधियों तक पहुंचती है और उनके लिंक पता करती है। इसलिए इन वारदातों में किसी अपराधी ने मोबाइल फोन इस्तेमाल ही नहीं किया, जिससे उन तक पहुंचने की पुलिस की कोशिश शुरू ही नहीं हो सकी। मौके से उठाए गए मोबाइल डंप में अभी तक पुलिस को ऐसा कोई नंबर नहीं मिला, जिससे पुलिस को कोई लिंक मिल सके। इसके अलावा पहले पुलिस हमलावरों के वाहन नंबर, चश्मदीदों के बयान या अपराधियों द्वारा छोड़े गए अन्य सबूतों के आधार पर उन तक पहुंचती थी, लेकिन अपराधी अब ऐसा कोई सबूत ही नहीं छोड़ रहे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva